Ambasada SUA la București a postat pe pagina sa de Facebook o fotgrafie rară cu Nadia Comăneci, făcută în 1976 în SUA.
"Nadia Comăneci, Dan Grecu și Ann Carr (gimnastă din SUA, n.r.) , în Madison Square Garden, New York, pe 3 martie 1976. Sportivii au făcut turul locației unde s-a desfășurat prima ediție a competiției internaționale de gimnastică American Cup International Gymnastics", se arată în postare.
"La ediția din anul 1976 a competiției, Nadia Comăneci a câștigat medalia de aur, în timp ce Dan Grecu a cucerit medalia de argint", amintește ambasada SUA la București.
Nadia Comăneci, cea mai mare gimnastă din istoria României, avea atunci doar 14 ani.